شامپیونلار لیگینده موباریزه‌یه بیرباشا قروپ مرحله‌سیندن باشلایا‌جاق "قالاتاسارای" تورنیرین مقدماتی مرحله‌سی‌نین نتیجه‌لرین‌دن سونرا بؤیوک مبلغده گلیر الده ائدیب.
"باشاکشهر"ین 3-جو مقدماتی مرحله‌سینده "الیمپیاکوس"ا یئنی‌لمه‌سیندن سونرا "ساری-قیرمیزی‌لی‌لار" شامپیونلار لیگی‌نین تورکیه پایی‌نین 90 فایزینی اله کئچیریب. اؤتن مؤوسوم ده عینی سناریو باش وئرمیش و "قالاتاسارای" 8.5 میلیون یورو گلیر الده ائتمیشدی. جاری مؤوسومده بو مبلغین داها بؤیوک اولاجاغی تخمین ائدیلیر.
2-جی مقدماتی مرحله‌سینده رئیتینقه گؤره "قالاتاسارای"دان اوستون اولان پسو-نین، 3-جو مقدماتی مرحله‌سینده ایسه "دینامو" (کیئو)، "بازل" و "پورتو"نون موباریزنی دایاندیرماسی ایستانبول کلوبونون گلیرلرینی داها 3 میلیون 324 مین یورو آرتیریب.
قئید ائدک کی، شامپیونلار لیگی‌نین قروپ مرحله‌سینه وسیقه قازانان 32 کلوبون هر بیری 15.25 میلیون یورو قازانا‌جاق. قروپ مرحله‌سینده هر غلبه‌یه گؤره کلوب‌لارا 2.7 میلیون، هئچ-هئچه‌یه گؤره 900 مین یورو اؤدنیله‌جک. هئچ-هئچه‌لردن قالان علاوه مبلغ ایسه قروپ مرحله‌سی‌نین ایشتیراکچی‌لاری آراسیندا غلبه سایینا اویغون بؤلونه‌جک. قروپ غالیب‌لری هره‌یه 1 میلیون، ایکینجی یئری توتان‌لار 500 مین یورو آلا‌جاق‌لار.
1/8  فینالا چیخان تیملر 9.5، 1/4 فینالچی‌لار 10.5، یاریم فینالچی‌لار 12 میلیون یورو قازانا‌جاق‌لار. فینالدا اودوزان تیم 15، غالیب ایسه 19 میلیون یورو گلیر الده ائده‌جک.
